ตลาดหุ้นเอเชียปรับตัวขึ้น รับดาวโจนส์บวกยาว 3 วันติด หลังบจ.โชว์ผลประกอบการโตแกร่ง
ตลาดหุ้นเอเชียปรับตัวขึ้น รับดาวโจนส์บวกยาว 3 วันติด หลังบจ.โชว์ผลประกอบการโตแกร่ง
ตลาดหุ้นเอเชียปรับตัวขึ้น รับดาวโจนส์บวกยาว 3 วันติด หลังบจ.โชว์ผลประกอบการโตแกร่ง
17 พ.ค. 2562

ตลาดหุ้นเอเชียปรับตัวเพิ่มขึ้นในเช้าวันนี้ ตามทิศทางดัชนีดาวโจนส์ตลาดหุ้นนิวยอร์กที่ปิดพุ่งขึ้นติดต่อกันเป็นวันที่ 3 เมื่อคืนนี้ ขานรับข้อมูลเศรษฐกิจที่สดใสของสหรัฐ และผลประกอบการที่แข็งแกร่งของบริษัทจดทะเบียน
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 21,246.86 จุด เพิ่มขึ้น 183.88 จุด, +0.87%
ดัชนี SSE Composite ตลาดหุ้นจีนเปิดวันนี้ที่ 2,955.77 จุด เพิ่มขึ้น 0.06 จุด, +0.00%
ดัชนี HSI ตลาดหุ้นฮ่องกงเปิดวันนี้ที่ 28,428.00 จุด เพิ่มขึ้น 152.93 จุด, +0.54%
ดัชนี TAIEX ตลาดหุ้นไต้หวันเปิดวันนี้ที่ 10,508.56 จุด เพิ่มขึ้น 33.95 จุด, +0.32%
ดัชนี KOSPI ตลาดหุ้นเกาหลีใต้เปิดวันนี้ที่ 2,081.57 จุด เพิ่มขึ้น 13.88 จุด, +0.67%
ดัชนี FTSE STI ตลาดหุ้นสิงคโปร์เปิดวันนี้ที่ 3,231.45 จุด เพิ่มขึ้น 1.19 จุด, +0.04%
ดัชนี FBMKLCI ตลาดหุ้นมาเลเซียเปิดวันนี้ที่ 1,599.32 จุด เพิ่มขึ้น 0.13 จุด, +0.01%
ดัชนี PSE Composite ตลาดหุ้นฟิลิปปินส์เปิดวันนี้ที่ 7,482.47 จุด เพิ่มขึ้น 7.31 จุด, +0.10%
ด้านกระทรวงพาณิชย์สหรัฐเปิดเผยว่า ตัวเลขการเริ่มต้นสร้างบ้านเพิ่มขึ้น 5.7% ในเดือนเม.ย. เมื่อเทียบรายเดือน สู่ระดับ 1.235 ล้านยูนิต จากระดับ 1.168 ล้านยูนิตในเดือนมี.ค. ขณะที่นักวิเคราะห์คาดการณ์ก่อนหน้านี้ว่าตัวเลขการเริ่มต้นสร้างบ้านจะอยู่ที่ระดับ 1.205 ล้านยูนิตในเดือนเม.ย.
ทางด้านกระทรวงแรงงานสหรัฐเปิดเผยว่า จำนวนชาวอเมริกันที่ยื่นขอสวัสดิการว่างงานครั้งแรกลดลง 16,000 ราย สู่ระดับ 212,000 รายในสัปดาห์ที่แล้ว ขณะที่นักวิเคราะห์คาดการณ์ก่อนหน้านี้ว่าตัวเลขผู้ขอสวัสดิการว่างงานครั้งแรกจะลดลงสู่ระดับ 220,000 รายในสัปดาห์ที่แล้ว
นอกจากนี้ ธนาคารกลางสหรัฐ (เฟด) สาขาฟิลาเดลเฟีย เปิดเผยดัชนีภาวะธุรกิจในภูมิภาคมิด-แอตแลนติก พุ่งขึ้นสู่ระดับ 16.6 ในเดือนพ.ค. ซึ่งเป็นระดับสูงสุดในรอบ 4 เดือน และสูงกว่าที่นักวิเคราะห์คาดการณ์ที่ระดับ 10.1 จากระดับ 8.5 ในเดือนเม.ย.
ทั้งนี้ นักลงทุนจับตาข้อมูลเศรษฐกิจของสหรัฐที่มีกำหนดเปิดเผยในวันนี้ ได้แก่ ดัชนีชี้นำเศรษฐกิจเดือนเม.ย.จาก Conference Board และดัชนีความเชื่อมั่นผู้บริโภคเดือนพ.ค.จากมหาวิทยาลัยมิชิแกน